Zapal zily
Dobry den, prosim Vas co je vhodne pocas tehotenstva na zapal a bolest zily na nohe? Dakujem za odpoved.
Dobrý deň
Ďakujeme za Vašu otázku
Ak vznikli kŕčové žily v tehotenstve, je možné, že po pôrode sa ťažkosti zmiernia alebo úplne ustúpia. Zároveň je bezpečné liečiť ich aj počas obdobia gravidity, a to spravidla konzervatívnou metódou. Veľmi účinné je nosenie kompresných pančúch, ktoré lekári často odporúčajú aj ako prevenciu.
Okrem toho vám môžu predpísať rôzne lieky, určené na spevnenie cievnej steny. Liečivá na vtieranie do kože s obsahom heparínu zmierňujú opuchy, predchádzajú tvorbe krvných zrazenín a znižujú zápaly žíl, ktoré sa vyskytujú pri kŕčových žilách. Patrí sem napríklad Heparoid, ktorý sa však nesmie používať počas 3. trimestra tehotenstva. Počas prvého a druhého trimestra sa liek môže používať krátkodobo, na malé plochy a len na odporúčanie lekára.
Na zmiernenie kŕčových žíl je vhodné užívanie lieku Detralex, ktorý pôsobí na bolestivé, či opuchnuté nohy a kŕčové žily. Jeho užívanie je počas tehotenstva len na odporúčanie lekára.
Keďže užívanie uvedených prípravkov počas tehotenstva je na odporúčanie lekára, je potrebné kontaktovať Vášho gynekológa, ktorý pozná Váš zdravotný stav najlepšie a na základe vyšetrenia určí postup liečby.
Viac o kŕčových žilách v tehotenstve si môžete prečítať v
tomto článku
.
Prajem pekný zvyšok dňa
S pozdravom,
PharmDr. Lucia Kubáňová